डाक्टर झाका अनुसार शव परीक्षण गर्ने डाक्टरका लागि नेपाल सरकारले नै एउटा शवबराबर रु ५०० र स्वीपरका लागि रु २०० दिने गर्दछ । उता, अवैध रकम असुलीबारे प्रहरी र अस्पताललाई खबर गरेर तत्काल रोक्न लगाउने प्रमुख जिल्ला अधिकारी गोविन्द सापकोटाले बताउनुभयो । उहाँले भन्नुभयो, “कसैले मायाममताले दिन्छ भने लिन पाउँछन्, तर बाध्य बनाउँछ भने, छानबिन गरेर कारबाही गरिनेछ ।” खोटाङमा यस आर्थिक वर्षमा मात्रै ७६ जनाको शव परीक्षण गरिएको जिल्ला प्रहरी कार्यालयको मुद्दा शाखाका प्रहरी सहायक निरीक्षक मनोजकुमार यादवले जानकारी दिनुभयो । यादवका अनुसार केहीको शव परीक्षण छिमेकी जिल्ला सोलुखुम्बु, भोजपुर, उदयपुर र ओखलढुङ्गामा समेत गर्ने गरिएको छ । रासस
